Քնարականությամբ է լեցուն Վարդ Մանուկյանի աշնանային մոտիվներով «Անուրջներ» վոկալ շարքը՝ գրված բանաստեղծ Մանվել Ադամյանի խոսքերով: Դաշնամուրի մոտ է Մաեստրո Սեդրակ Երկանյանը. ոնց բնորոշ է իր նվագին՝ զուսպ-հուզական, խորն ու կատարյալ… Դարձյալ եռամաս գործ է ներկայացվածը. Հասմիկ Ասատրյանի սոպրանոն Մաեստրոյի նվագի հետ համակցված հաղորդում է, նախ, աշնանային եղանակի մեղմությունը՝ համապատասխան տրամադրությամբ համակելով դահլիճը, ապա երկրորդ մասում գույները խտանում են՝ անթարգմանելի անհանգստության տոներով, իսկ երրորդ մասում վերացարկվում են, դառնում թախծոտ-անբացատրելի՝ ոնց ուշ աշնան մշուշները…